- 2 Tesalonia
- <
- 3
- >

3
Mina Ngising Tinama
1 * 1 Ts 5:25Luvutnetak mi luvurinuk. Na laxavaxap at na lovoang. Mina ngising ne Moroa do neni na lok tooro nama xusu levelinga at Leeme Silok na epeseves soso la limixin dina siam kaka i mi leemi asu kerekngan nemi miga siam kaka i. 2 La mina sing bok dola limixin kakapmek di noxo rupe lugugu atnama, mila buaang limixin mo, kopmen tununu atdi. 3 * 1 Ts 5:24Ketla Leeme Silok ik lok tooro ruturun amisik limixin teren la neni naba lox alolos lorooro atnimi la naba lok tatao nimi basinge ne Satan. 4 * 2 Ko 7:16; Ga 5:10; 1 Ts 4:10La nema ma nunu ruturun do Leeme Silok naba lok tooro nimi la nanga mi mumu asu levelinga atnama la melemu bok minaba mumu asu i. 5 La ma sing Leeme Silok do neni na lok tooro nimi xusu mina xasep avukat ti labalamu at ne Moroa, la mina tu atmatkun kerekngan ne Iesu Karisito ga tu atmatkun at lorooro ren.
Nemen Limixin Guta Molo At Lugugu
6 * Mt 18:17; Ro 16:17Luvutnetak mi luvurinuk. Ma sing nimi at laasen at Leeme Silok atdik ne Iesu Karisito, do mina ru asepsu basinge di nom limixin nunu dik molo at lugugu, la kopmen dina mumu asu mo levenanasa nia aga anasa nimi min. 7 * Pl 3:17; 1 Ts 1:6Nemi mi xasep do ik mokso rinimi xusu mina mumu asu mo loklok atnama, maga ruuna i ap mo levenaleng maga nemen kantubu atnimi. Maga gugu lolos, la ma goxok molo. 8 * 1 Ts 2:9Ma goxo lok kaka gamasa tevempanga atnimi, maga un kaka leveluxa la levempanga vetpes bok magak pakes tin. Maga gugu lolos at levenaleng kangking la at levenaleng kanimin kusu mi noxo xepe pilas ti lok tooro nama. 9 * 1 Ko 9:4; 1 Ts 1:6Gak mokso do mana sing kaka tevempanga atnimi, ketla ma goxo lox i xuren. Mila maga vara i do mana lok lampoovo xerepmo rinimi. 10 * 1 Ts 4:11Maga nemen kantubu atnemi, la maga tong i rinimi xeretna, “Do tara i xopara na gugu, nemen gat ni ta anan eburu minimi.”
11 * 1 Ti 5:13Ma tong i na rinimi mila magang tonga i do leventaba atnimi dik molo mene la dit pas tangtagap mi lavapaase mumu la kopmen dina gugu. 12 * 1 Ts 4:11At laasen at Leeme Silok ne Iesu Karisito ma tong lolos i ridi do dina nemen atnaasan la dina gugu ri levempanga dik pakes tin. 13 * Ga 6:9Luvutnetak mi luvurinuk, nemen mitak molo rik lok leven gugu i nunuan.
14 * 1 Ko 5:9,11Do tara noxo ronga res at na levelinga, mina malagan katling i, la mina ke xepe i xusu neni na lok mamangan. 15 * 1 Ts 5:14Nemen mita edax i, ketla mina paase aronga i ngan neton nimi.
Lavapaase Momo
16 * 1 Ts 5:23A sing Leeme Silok at limila do neni xa na raba nimi mi limila ren at levenaleng axap la at leventaangas axap. Leeme Silok na nemen eburu amisik minemi axap.
17 * 1 Ko 16:21Nenia ne Pol, a malagan na levengkolinga mi lakngak akmokso. Lavapaase momo rak tinimi. A malagan na levelinga keretna.* Pol ga sok mene nga na laxakan. La laradi vetpes ga malagan levelinga ne Pol ga vaase i min.
18 Letaba nabalamu at Leeme Silok atdik ne Iesu Karisito na nemen eburu minemi axap. I ruturun.

- 2 Tesalonia
- <
- 3
- >

*3:1: 1 Ts 5:25

*3:3: 1 Ts 5:24

*3:4: 2 Ko 7:16; Ga 5:10; 1 Ts 4:10

*3:6: Mt 18:17; Ro 16:17

*3:7: Pl 3:17; 1 Ts 1:6

*3:8: 1 Ts 2:9

*3:9: 1 Ko 9:4; 1 Ts 1:6

*3:10: 1 Ts 4:11

*3:11: 1 Ti 5:13

*3:12: 1 Ts 4:11

*3:13: Ga 6:9

*3:14: 1 Ko 5:9,11

*3:15: 1 Ts 5:14

*3:16: 1 Ts 5:23

*3:17: 1 Ko 16:21

*3:17: Pol ga sok mene nga na laxakan. La laradi vetpes ga malagan levelinga ne Pol ga vaase i min.

© 1995, 2011 Wycliffe Bible Translators, Inc.